เมื่อวานรู้สึกว่าบวมที่ขาค่ะ แต่คิดว่าเพราะนั่งนานเลยปล่อยไว้พอตอนกลางคืนก็เริ่มบวมที่แขนขาช่วงตัวและหน้า บวมแค่ซีกซ้ายนะคะ ซีกขวาไม่ค่อยบวมค่ะ พอตื่นมาตอนเช้าอาการบวมก็ลดลงค่ะแต่หลังจากนั้นก็กลับมาบวมอีกค่ะ บวมไม่มากจนสามารถสังเกตุได้แต่ลองกดแล้วเนื้อจะนิ่มๆค่ะ เป็นคนน้ำเหลืองไม่ดีบวกกับเป็นภูมิแพ้ผิวหนังอยู่แล้ว ไม่ทราบว่าอาการแบบนี้เป็นอะไรเหรอคะ
สวัสดีค่ะ Dounatอาการบวมตามตัวและมากที่ขา อาจจะเกิดจาก-การบวมจากโรคไต คือมีไตเสื่อม หรืออักเสบ หรือติดเชื้อ ทำให้ไม่สามารถกำจัดน้ำออกไปจากร่างกายได้ จึงมีอาการบวม-การบวมจากโรคตับ มักมีอาการตัวเหลือง ตาเหลือง ท้องโต มีน้ำในท้องร่วมด้วย-การบวมจากโรคหัวใจ คือภาวะหัวใจวาย คือหัวใจไม่สามารถสูบฉีดน้ำออกไปจากหัวใจได้ ก็จะท้นกลับไปที่ปอดอาจทำให้มีอาการหอบเหนื่อย นอนราบไม่ได้ และท้นกลับไปที่ร่างกายส่วนอื่นๆทำให้บวม-บวมจากมีก้อนเนื้อใดๆมาขวางการเดินของระบบต่อมน้ำเหลืองในร่างกายซึ่งหากบวมมากกว่าอีกข้างอย่างชัดเจน น่าจะเป็นความผิดปกติ ควรรีบไปตรวจเพิ่มเติม การเป็นภูมิแพ้ผิวหนัง ไม่น่าจะทำให้มีอาการบวมตามตัวได้ชัดเจนมากนักค่ะการดูแลตัวเองเบื้องต้น งดการออกแรงหนัก ไม่ดื่มน้ำมากเกิน 1.5-2 ลิตรต่อวัน สังเกตอาการถ้าเหนื่อยหอบมาก นอนราบไม่ได้ร่วมด้วย ควรรีบไปพบแพทย์